Datum: 5. 11. 2020

Spoštovani,

objavljamo odgovore na vprašanja gospodarskih subjektov za javno naročilo št. JHL-18/20 Rekonstrukcija vodovoda, kanalizacije in ceste V Murglah v Ljubljani, ki so bila posredovana naročniku preko Portala javnih naročil.

VPRAŠANJE:

Ali lahko zadostimo pogoju »izvedba vsaj enega objekta tlakovanja javnih površin z betonskimi tlakovci ali tlakovci iz naravnega kamna, na AB plošči v skupni površini vsaj 500m2« z referencami za tlakovanje na utrjeni peščeni podlagi v zahtevani kvadraturi? Smatramo, da naročnik išče izvajalca, ki je v preteklosti že uspešno izvedel tlakovanje neglede na podlago.

ODGOVOR:

Naročnik iz razpisne dokumentacije umika/črta referenčni pogoj za izvedbo TLAKOVANJA iz točke 3.2.3.1. in 3.2.3.2., četrta alineja.

VPRAŠANJE:

Prosimo, da omilite zahtevane pogoje za vodjo del v delu, ki se nanaša na izgradnjo javne razsvetljave saj ste v svojih preteklih javnih razpisi omogočali izpolnjevanje tega pogoja z drugim strokovnim kadrom (npr. vodja elektroinštalacijskih del).

ODGOVOR:

Naročnik iz razpisne dokumentacije umika/črta referenčni pogoj za IZGRADNJO JAVNE RAZSVETLJAVE pod točko 3.2.3.2., tretja alineja.

VPRAŠANJE:

Pozivamo vas, da umaknete referenčne pogoje, zahtevane v točki 3.2.3.1 in 3.2.3.2 v delu, ki se nanašajo na izgradnjo »izgradnja enega objekta javne razsvetljave, z izgradnjo kabelske kanalizacije, električnih inštalacij in električne opreme za javno razsvetljavo z elementi inteligentne in varčne razsvetljave vključno s svetilkami (daljinsko upravljanje in priključitev na nadzorni sistem) v dolžini vsaj 500m« in »izvedba vsaj enega objekta tlakovanja javnih površin z betonskimi tlakovci ali tlakovci iz naravnega kamna, na AB plošči v skupni površini vsaj 500m2«, saj tovrstnih del, katere zahtevate v referenčnih pogojih, v popisu del ni. S tem kršite 8. člen ZJN-3 (načelo sorazmernosti).

ODGOVOR:

Naročnik iz razpisne dokumentacije umika/črta referenčna pogoja iz točke 3.2.3.1. in 3.2.3.2., tretja alineja za JAVNO RAZSVETLJAVO in četrta alineja ZA TLAKOVANJE.

Lepo pozdravljeni!

JAVNI HOLDING Ljubljana, d.o.o.

Sektor za javna naročila